Ma nuɣal ɣer tallit taqdimt, asmi yella umnekcam arumi, asentel-a yettawi-d aṭas ɣef tnefsit n iɣriben d wid i ten-iqerben, Imi amnukcum arumi yesreẓgen tuddert i wemdan, labaɛda deg yidurar yerwan lḥif d laẓ. Liḥala n tudert tarzagant i d-yessegra urumi yserewl amdan aqbayli, tḥettem fell-as ad yeǧǧ tamurt-is, ad iruḥ ɣer tmurt n lberrani i wakken ad inadi ɣef weɣrum. Y. Nacib ifka-d tamawt ɣef wannect-a deg wawal-is tamurt n leqbayel seg useggas n 1945 d asawen tella-d deg-s tinigt s waṭas, imi imdanen iɛacen lḥif ttnadin ɣef lerẓaq di tmura tibaraniyin .Tinigt ɣer tmurt n Fransa tella-d s waṭas almi ixlant tudrin ,ur d yiqqim deg-sent siwa tilawin d yimɣaren ur nezmir i uxeddim 4.